Komisijos reglamentas (EEB) Nr. 2080/91
1991 m. liepos 16 d.
pakeičiantis kodus, nustatytus remiantis Bendrojo muitų tarifo nomenklatūra, galiojančia 1987 m. gruodžio 31 d., kodais, nustatytais remiantis kai kurių reglamentų dėl prekių klasifikavimo Kombinuotąja nomenklatūra
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EEB) Nr. 1056/91 [2], ypač į jo 15 straipsnį,
kadangi 1968 m. birželio 28 d. Tarybos reglamentas (EEB) Nr. 950/68 dėl Bendrojo muitų tarifo [3], panaikintas Reglamentu (EEB) Nr. 2658/87, nustatė Bendrojo muitų tarifo nomenklatūrą remdamasis 1950 m. gruodžio 15 d. Konvencija dėl prekių klasifikavimo muitų tarifuose nomenklatūros;
kadangi Komisija priėmė nemažai reglamentų dėl prekių klasifikavimo Bendrojo muitų tarifo nomenklatūroje remdamasi 1969 m. sausio 16 d. Tarybos reglamentu (EEB) Nr. 97/69 dėl priemonių, reikalingų vienodam Bendrojo muitų tarifo nomenklatūros taikymui [4], panaikinto Reglamentu (EEB) Nr. 2658/87;
kadangi Reglamentas (EEB) Nr. 2658/87 nustatė prekių nomenklatūrą, pavadintą Kombinuotąja nomenklatūra, kuri tuo pat metu atitinka ir Bendrojo muitų tarifo, ir Bendrijos užsienio prekybos statistikos reikalavimus ir kuri pagrįsta Tarptautine suderintos prekių apibūdinimo ir kodavimo sistemos konvencija, pakeičiančia 1950 m. gruodžio 25 d. konvenciją;
kadangi Reglamento (EEB) Nr. 2658/87 15 straipsnio 1 dalis nustato, kad prekių kodai ir aprašymai, nustatyti remiantis Kombinuotąja nomenklatūra, turi pakeisti kodus, nustatytus remiantis Bendrojo muitų tarifo nomenklatūra, galiojančia 1987 m. gruodžio 31 d.;
kadangi tie reglamentai, kurie tebeturi praktinės reikšmės ir kurių perkėlimas į nacionalinius teisės aktus nesukels ženklesnių pasikeitimų, turi būti atitinkamai iš dalies pakeisti ir tokiu būdu papildyti pradinę reglamentų, priimtų Komisijos reglamentu (EEB) Nr. 646/89 [5] ir Reglamentu (EEB) Nr. 2723/90 [6], seriją,
PRIĖMĖ ŠĮ REGLAMENTĄ:
1 straipsnis
Priedo 1 skiltyje išvardytuose reglamentuose, kurie susiję su 2 skiltyje aprašytomis prekėmis, Bendro muitų tarifo nomenklatūra pagrįsti kodai 3 skiltyje pakeičiami kodais, pagrįstais Kombinuotąja nomenklatūra ir išvardytais 4 skiltyje.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. liepos 16 d.